Publicēts:
Latvijas Vēstnesis
, 64,
29.03.2018.
OP numurs: 
2018/64.35
Izdevējs: 
Sabiedrisko
pakalpojumu regulēšanas
komisija
Veids: 
lēmums
Numurs: 
1/7
Pieņemts: 
27.03.2018.
Stājas spēkā: 
30.03.2018.
Sabiedrisko pakalpojumu regulēšanas komisijas padomes lēmums Nr.1/7
Rīgā 2018.gada 27.martā (prot. Nr.12, 3.p.)
Sistēmas pieslēguma noteikumi elektroenerģijas sistēmas
dalībniekiem
Izdoti saskaņā ar 
Elektroenerģijas tirgus likuma
8.panta
 otro daļu un 
9.panta
 otro un otro prim daļu
I. Vispārīgie jautājumi
1. Sistēmas pieslēguma noteikumi elektroenerģijas sistēmas dalībniekiem (turpmāk – noteikumi) nosaka:
1.1. vienotus jauna elektroenerģijas sistēmas pieslēguma (turpmāk – pieslēgums) ierīkošanas vai esošā
pieslēguma atļautās slodzes maiņas noteikumus šādiem esošajiem vai potenciālajiem elektroenerģijas
sistēmas (turpmāk – sistēma) dalībniekiem – pārvades sistēmas operators, sadales sistēmas operators un
galalietotājs (turpmāk – sistēmas lietotājs);
1.2. kārtību, kādā, nemainot esošā pieslēguma tehniskos parametrus, elektroenerģijas sadales sistēmai
0,4 kilovoltu elektrotīklā pieslēdz elektroenerģijas ražošanas iekārtu – mikroģeneratoru, kas uzstādīts sistēmas
lietotāja objektā, lai saražoto elektroenerģiju patērētu paša vajadzībām (pašpatēriņam);
1.3. pieslēguma maksas aprēķināšanas metodiku;
1.4. izmaksu sadalījumu starp sistēmas operatoru un sistēmas lietotāju, kura pieslēguma spriegums
nepārsniedz 400 voltus un ievadaizsardzības aparāta nominālā strāva nepārsniedz Ministru kabineta noteikto
lielumu.
2. Noteikumos lietoti šādi termini:
2.1. ievadaizsardzības aparāts – pirms vai pēc zemsprieguma komercuzskaites mēraparāta uzstādīts
aizsardzības aparāts (automātslēdzis vai drošinātājs), kas ierobežo sistēmas lietotāja elektroietaises vienlaicīgo
slodzi līdz pieslēguma līgumā vai sistēmas pakalpojumu līgumā noteiktajai atļautajai slodzei, kā arī nodrošina
komercuzskaites mēraparāta aizsardzību pret ārkārtējiem, neparedzamiem darba režīmiem sistēmas lietotāja
elektroietaisē;
2.2. mikroģenerators – elektroenerģijas ražošanas iekārta un ar to saistītās aizsardzības un pārveidotājiekārtas
(mikroģeneratora invertors) maiņstrāvas elektroenerģijas ražošanai ar darba strāvu līdz 16 ampēriem fāzē
(3,7 kilovati vienfāzes vai 11,1 kilovats trīsfāžu pieslēgumam).
2.3. pieslēguma vieta – pieslēguma punkts elektroenerģijas pārvades vai sadales sistēmā, no kura atbilstoši
pamatotām tehniskām prasībām un par ekonomiski pamatotām izmaksām iespējams atbilstošā kvalitātē 
1
/
10
pamatotām tehniskām prasībām un par ekonomiski pamatotām izmaksām iespējams atbilstošā kvalitātē
piegādāt elektroenerģiju sistēmas lietotājam;
2.4. rēķins – attaisnojuma
 
dokuments, kuru izraksta sistēmas operators un izsniedz vai nosūta sistēmas
lietotājam samaksai par pieslēguma ierīkošanu un kurā ietverta informācija par pieslēguma līgumā noteikto
pieslēguma maksu, kā arī cita grāmatvedību reglamentējošajos tiesību aktos noteiktā informācija;
2.5. tehniskie noteikumi – dokuments, kuru sistēmas operators izsniedz sistēmas lietotājam un kurā noteiktas
tehniskās prasības un nosacījumi, kas jāievēro, lai sistēmai pieslēgtu jaunas elektroietaises vai mainītu esošā
pieslēguma atļauto slodzi.
II. Noteikumi pieslēguma ierīkošanai
3. Pieslēgumu veido elektrotīkla daļa, kuru ierīko elektroenerģijas pievadīšanai no pieslēguma vietas sistēmā līdz
elektroietaišu piederības robežai.
4. Lai sistēmai pieslēgtu jaunas elektroietaises vai mainītu esošā pieslēguma atļauto slodzi, sistēmas lietotājs
iesniedz sistēmas operatoram pieteikumu pieslēguma ierīkošanai vai esošā pieslēguma atļautās slodzes izmaiņai, vai
pieteikumu mikroģeneratora pieslēgšanai, norādot sistēmas operatoram nepieciešamo informāciju pieslēguma
ierīkošanai. Ja sistēmas operators piedāvā dažādus ar pieslēguma ierīkošanu saistītās informācijas sniegšanas un
saņemšanas veidus (pasts, elektroniskais pasts, klientu portāls u.c.), pieteikumā sistēmas lietotājs norāda izvēlēto
informācijas sniegšanas un saņemšanas veidu. Pieteikuma veidlapas sistēmas operators publicē savā mājaslapā
internetā un nodrošina to pieejamību klientu apkalpošanas vietās.
5. Sistēmas operators uztur pieslēgumu pieprasījumu datubāzi, kurā reģistrē sistēmas lietotāju pieteikumus un
norāda informāciju par pieslēguma ierīkošanas procesu. Sistēmas operators nodrošina sistēmas lietotājam iespēju
iepazīties ar pieslēguma pieprasījumu datubāzē ietverto informāciju, kas saistīta ar attiecīgā sistēmas lietotāja
pieslēguma ierīkošanu.
6. Ja sistēmas operators, izvērtējot sistēmas lietotāja pieteikumu, konstatē, ka pieslēguma ierīkošanai saskaņā ar
būvniecību reglamentējošiem normatīvajiem aktiem nav nepieciešama būvprojekta izstrāde un energoapgādes objekta
būvdarbu veicēja (turpmāk – būvkomersants) piesaistīšana, sistēmas operators 20 dienu laikā no pieteikuma
saņemšanas izsniedz sistēmas lietotājam pieslēguma līgumu, kurā nosaka pieslēguma ierīkošanas nosacījumus,
pieslēguma maksu, pieslēguma maksas samaksas un pieslēguma ierīkošanas termiņus. Vienlaikus ar pieslēguma
līgumu sistēmas operators izsniedz sistēmas lietotājam rēķinu. Sistēmas operators nodrošina pieslēguma ierīkošanu
15 dienu laikā pēc pieslēguma līgumā noteiktās pieslēguma maksas saņemšanas. Šajā punktā minētā pieslēguma
ierīkošanai netiek piemēroti šo noteikumu 7.–22.punkta nosacījumi.
7. Ja saskaņā ar būvniecību reglamentējošiem normatīvajiem aktiem pieslēguma ierīkošanai nepieciešama
būvprojekta izstrāde, 20 dienu laikā no pieteikuma saņemšanas sistēmas operators izsniedz sistēmas lietotājam
precīzus un tehniski pamatotus tehniskos noteikumus, kuros nosaka pieslēguma vietu un tehniskās prasības
pieslēguma ierīkošanai. Ja tehnisko noteikumu izstrāde ir komplicēta un to sagatavošanai nepieciešams ilgāks laika
periods vai lietotājs sistēmas operatoram nav iesniedzis visu nepieciešamo informāciju, par tehnisko noteikumu
izsniegšanas termiņu sistēmas operators rakstveidā informē sistēmas lietotāju 20 dienu laikā no pieteikuma
saņemšanas. Tehnisko noteikumu derīguma termiņš nevar būt mazāks par deviņiem mēnešiem.
8. Vienlaikus ar tehniskajiem noteikumiem sistēmas operators rakstveidā sniedz sistēmas lietotājam informāciju
par citiem pieslēguma ierīkošanas nosacījumiem, iespējām, kā arī aptuvenajām pieslēguma ierīkošanas izmaksām,
norādot, ka precīza pieslēguma maksa tiks noteikta pieslēguma līgumā.
9. Ja sistēmas operators, izvērtējot saņemtos vairāku sistēmas lietotāju pieteikumus, konstatē, ka tehniski un
ekonomiski pamatoti ir ierīkot kopēju pieslēgumu vairāku sistēmas lietotāju vajadzībām, sistēmas operators var
apvienot šos pieteikumus un izsniegt savstarpēji saistītus tehniskos noteikumus. Vairāku sistēmas lietotāju
pieslēgumu ierīkošanai sistēmas lietotāji var pilnvarot personu, kura visu šo sistēmas lietotāju vārdā uzņemas saistības
kopēja pieslēguma ierīkošanas būvprojekta izstrādes organizēšanā un pieslēguma līgumu noslēgšanā.
2
/
10
10. Pēc tehnisko noteikumu izsniegšanas sistēmas operators un sistēmas lietotājs rakstveidā vienojas par
būvprojekta izstrādes organizēšanu, pieslēguma ierīkošanas gaitu, pieslēguma ierīkošanas finansēšanas kārtību,
ieskaitot finanšu garantijas, ja tādas ir nepieciešamas, pieslēguma ierīkošanai nepieciešamo iekārtu un materiālu
piegādātāja izvēli, kā arī par citām sistēmas operatora un sistēmas lietotāja saistībām un tiesībām līdz pieslēguma
līguma noslēgšanai.
11. Slēdzot šo noteikumu 10.punktā noteikto vienošanos, sistēmas operators un sistēmas lietotājs ievēro šādus
nosacījumus:
11.1. projektēšanas darbu izmaksas neietilpst pieslēguma maksā un projektēšanas darbu faktiskās izmaksas,
kas tiek attiecinātas uz attiecīgo pieslēgumu, pilnā apmērā sedz sistēmas lietotājs, ja sistēmas lietotājs un
sistēmas operators nevienojas citādi;
11.2. sistēmas operatora pieprasīto finanšu garantiju apmērs nevar pārsniegt pieslēgumam nepieciešamās
apakšstacijas ierīkošanas faktiskās izmaksas proporcionāli sistēmas lietotāja pieprasītajai slodzei.
12. Ja 90 dienu laikā no dienas, kad sistēmas operators nosūtījis sistēmas lietotājam tehniskos noteikumus,
sistēmas lietotājs ar sistēmas operatoru nav noslēdzis šo noteikumu 10.punktā paredzēto vienošanos, sistēmas
operatoram ir tiesības anulēt pieteikumu un sistēmas lietotājam izsniegtos tehniskos noteikumus. Par pieteikuma un
izsniegto tehnisko noteikumu anulēšanu sistēmas operators rakstveidā brīdina sistēmas lietotāju vismaz 10 dienas
iepriekš.
13. Sistēmas pieslēguma ierīkošanu organizē sistēmas operators, kurš, ievērojot šo noteikumu 14.–17.punkta
nosacījumus, izvēlas būvkomersantu. Sistēmas lietotājam ir tiesības izvēlēties būvkomersantu, kura kvalifikācija atbilst
sistēmas operatora noteiktajām prasībām, ja visu pieslēguma maksu (100%) apņemas maksāt sistēmas lietotājs.
14. Ja būvkomersantu izvēlas sistēmas operators, desmit darba dienu laikā pēc būvprojekta un informācijas par
projektēšanas nosacījumu izpildi saņemšanas sistēmas operators uzsāk būvkomersantu atlasi (iepirkuma procedūru)
pieslēguma būvdarbu izpildei. Ja būvkomersantu izvēlas sistēmas lietotājs, par izvēlēto būvkomersantu sistēmas
lietotājs rakstveidā informē sistēmas operatoru termiņā, kas noteikts saskaņā ar šo noteikumu 10.punktā minēto
vienošanos.
15. Pieslēguma ierīkošanai būvkomersantu sistēmas operators izvēlas saskaņā ar atklātiem, vienlīdzīgiem un
objektīviem kritērijiem, ņemot vērā būvkomersanta kvalifikāciju un pieredzi, piedāvātās būvdarbu izmaksas, iekārtu un
materiālu izmaksas, būvdarbu termiņus un citus kritērijus, nodrošinot saimnieciski visizdevīgākā pieslēguma
ierīkošanu. Būvkomersantu, kuri kvalificējušies elektroietaišu būvdarbu izpildei sistēmas operatora licences darbības
zonā, sarakstu sistēmas operators, kura sistēmai ir pieslēgti vairāk par simts tūkstošiem lietotāju, publicē savā
mājaslapā internetā.
16. Sistēmas lietotājam ir tiesības iepazīties ar būvkomersantu izvēles principiem un noteikumiem, izvēles procesa
norisi un piedalīties būvkomersantu atlasē. Līdz būvprojekta iesniegšanai sistēmas lietotājam ir tiesības rakstveidā
ieteikt sistēmas operatoram uzaicināšanai uz būvkomersantu atlasi (iepirkuma procedūru) sistēmas lietotāja izvēlētu
būvkomersantu pieslēguma būvdarbu izpildei. Sistēmas operators pēc sistēmas lietotāja pieprasījuma pamato
būvkomersanta atbilstību sistēmas operatora izvirzītajiem kritērijiem un saimnieciski visizdevīgākā pieslēguma
ierīkošanas piedāvājuma izvēli.
17. Divu mēnešu laikā no būvkomersantu atlases (iepirkuma procedūras) uzsākšanas sistēmas operators izvēlas
būvkomersantu pieslēguma būvdarbu izpildei. Ja piemērojamo iepirkuma procedūru dēļ divu mēnešu laikā nav
iespējams izvēlēties būvkomersantu, sistēmas operators rakstveidā informē sistēmas lietotāju par būvkomersanta
izvēles termiņu.
18. Sistēmas operators pēc būvkomersanta noteikšanas nosūta sistēmas lietotājam pieslēguma līgumu, kurā
nosaka arī pieslēguma būvdarbu nosacījumus, pieslēguma maksu, pieslēguma maksas samaksas termiņus un
pieslēguma ierīkošanas termiņus, ņemot vērā izvēlētā būvkomersanta iesniegto piedāvājumu. Vienlaikus ar pieslēguma
līgumu sistēmas operators nosūta sistēmas lietotājam rēķinu, ja pieslēguma līgumā nav noteikts citādi.
3
/
10
19. Sistēmas lietotājam ir tiesības 30 dienu laikā no dienas, kad sistēmas operators nosūtījis sistēmas lietotājam
pieslēguma līgumu un rēķinu, iesniegt sistēmas operatoram pamatotus iebildumus par pieslēguma līgumu. Sistēmas
operators izvērtē sistēmas lietotāja iebildumus un 15 dienu laikā rakstveidā sniedz sistēmas lietotājam atbildi vai
nosūta sistēmas lietotājam precizētu pieslēguma līgumu un rēķinu, ja sistēmas lietotāja iebildumi atzīti par
pamatotiem.
20. Ja 30 dienu laikā no dienas, kad sistēmas operators nosūtījis sistēmas lietotājam pieslēguma līgumu vai
precizētu pieslēguma līgumu, sistēmas lietotājs nav veicis pieslēguma maksas samaksu līgumā noteiktajā apmērā un
nav sniedzis pamatotus iebildumus par pieslēguma līgumu, sistēmas operatoram ir tiesības anulēt sistēmas lietotāja
pieteikumu pieslēguma ierīkošanai. Par pieteikuma anulēšanu sistēmas operators rakstveidā brīdina sistēmas lietotāju
vismaz 10 dienas iepriekš.
21. Ja sistēmas operators ir anulējis sistēmas lietotāja pieteikumu saskaņā ar šo noteikumu 20.punktu, bet
sistēmas lietotājs tomēr vēlas ierīkot attiecīgo pieslēgumu, sistēmas lietotājs iesniedz sistēmas operatoram jaunu
pieteikumu pieslēguma ierīkošanai, ja sistēmas operators un sistēmas lietotājs nevienojas citādi.
22. Pieslēguma līgums uzskatāms par noslēgtu, ja to parakstījis sistēmas lietotājs un sistēmas operators.
Pieslēguma līgumu ir tiesības noslēgt, izmantojot arī distances saziņas līdzekļus.
23. Ja sadales sistēmas lietotājs saskaņā ar sistēmas operatora rēķinu pilnā apmērā samaksā pieslēguma līgumā
noteikto pieslēguma maksu, uzskatāms, ka sistēmas lietotājs ir piekritis pieslēguma līguma nosacījumiem un
pieslēguma līgums ir noslēgts arī gadījumā, ja sistēmas lietotājs pieslēguma līgumu nav parakstījis un nosūtījis
sistēmas operatoram.
24. Sistēmas operators saskaņā ar noslēgto pieslēguma līgumu organizē pieslēguma ierīkošanu līdz elektroietaišu
piederības robežai. Sistēmas lietotājs nodrošina savu elektroietaišu ierīkošanu un sagatavošanu sprieguma
saņemšanai līdz termiņam, kas pieslēguma līgumā noteikts sistēmas operatora organizēto pieslēguma būvdarbu
pabeigšanai.
25. Pieslēguma ierīkošana uzskatāma par pabeigtu dienā, kad sistēmas operators par to rakstveidā paziņojis
sistēmas lietotājam. Ja pieslēguma līgumā nav noteikts cits termiņš, sistēmas operators pieslēdz sistēmas lietotāja
elektroietaisi sistēmai saskaņā ar pieslēguma līguma nosacījumiem 10 dienu laikā no dienas, kad sistēmas lietotājs
iesniedzis sistēmas operatoram apliecinājumu, ka sistēmas lietotāja elektroietaise ir ierīkota atbilstoši spēkā esošo
normatīvo aktu prasībām un ir sagatavota sprieguma saņemšanai.
III. Noteikumi mikroģeneratora pieslēgšanai
26. Sadales sistēmas operators publicē savā mājaslapā internetā mikroģeneratoru (mikroģeneratora invertoru),
kurus atļauts pieslēgt 0,4 kilovoltu elektrotīklam paralēlam darbam ar sistēmu, sarakstu.
27. Ja sistēmas lietotājs ir saņēmis Ekonomikas ministrijas atļauju jaunu ražošanas iekārtu ieviešanai un sistēmas
lietotāja mikroģenerators (mikroģeneratora invertors) ir iekļauts šo noteikumu 26.punktā minētajā sarakstā, sistēmas
operators 20 dienu laikā no pieteikuma mikroģeneratora pieslēgšanai saņemšanas izsniedz sistēmas lietotājam
tehniskos noteikumus mikroģeneratora pieslēgšanai, kuru derīguma termiņš nevar būt mazāks par deviņiem
mēnešiem.
28. Vienlaikus ar tehniskajiem noteikumiem sistēmas operators izsniedz sistēmas lietotājam pieslēguma līgumu
mikroģeneratora pieslēgšanai un rakstveidā sniedz informāciju par nosacījumiem mikroģeneratora uzstādīšanai.
29. Ja 90 dienu laikā no dienas, kad sistēmas operators nosūtījis sistēmas lietotājam pieslēguma līgumu, sistēmas
lietotājs nav nosūtījis sistēmas operatoram parakstītu pieslēguma līgumu un nav samaksājis pieslēguma maksu,
sistēmas operatoram ir tiesības anulēt pieteikumu mikroģeneratora pieslēgšanai un sistēmas lietotājam izsniegtos
tehniskos noteikumus.
4
/
10
30. Sistēmas lietotājs par saviem līdzekļiem būvniecību reglamentējošajos tiesību aktos noteiktajā kārtībā organizē
mikroģeneratora uzstādīšanu, iestatīšanu, pārbaudi, kā arī elektroietaišu piederības robežas sistēmas lietotāja pusē
esošo elektroietaišu ierīkošanu saskaņā ar tehniskajiem noteikumiem, nodrošinot, ka minētās darbības veic
atbilstošas kvalifikācijas būvspeciālisti.
31. Pēc mikroģeneratora uzstādīšanas un sistēmas lietotāja elektroietaišu ierīkošanas sistēmas lietotājs
pieslēguma līgumā noteiktajā kārtībā informē sistēmas operatoru par mikroģeneratora uzstādīšanas darbu pabeigšanu
un mikroģeneratora sagatavošanu paralēlam darbam ar sistēmu. Informāciju un dokumentus, kas sistēmas lietotājam
jāiesniedz, lai apliecinātu mikroģeneratora sagatavošanu paralēlam darbam ar sistēmu, sistēmas operators publicē
savā mājaslapā internetā.
32. Desmit darba dienu laikā no dienas, kad sistēmas operators ir saņēmis visu sistēmas operatora noteikto
informāciju un dokumentus, kas apliecina mikroģeneratora sagatavošanu paralēlam darbam ar sistēmu, sistēmas
operators pārbauda sistēmas lietotāja mikroģeneratora uzstādīšanas atbilstību sistēmas operatora izsniegtajiem
tehniskajiem noteikumiem. Ja pārbaudē sistēmas operators konstatē, ka sistēmas lietotāja mikroģenerators ir
uzstādīts atbilstoši tehniskajiem noteikumiem, sistēmas operators veic darbības, kas nepieciešamas, lai
mikroģeneratoru pieslēgtu sistēmai, un sastāda aktu par elektroenerģijas ražošanas iekārtas (mikroģeneratora)
pieslēgšanu elektroenerģijas sistēmai.
33. Ja pārbaudē sistēmas operators konstatē, ka sistēmas lietotāja mikroģenerators nav uzstādīts atbilstoši
tehniskajiem noteikumiem, sistēmas operators sastāda aktu, kurā norāda konstatētās neatbilstības un veicamās
darbības to novēršanai. Pēc sistēmas lietotāja paziņojuma par aktā konstatēto trūkumu novēršanu saņemšanas
sistēmas operators veic atkārtotu pārbaudi saskaņā ar šo noteikumu 32.punktu.
IV. Pieslēguma maksa
34. Pieslēguma maksā ietilpst pieslēguma ierīkošanas ekonomiski pamatotās izmaksas, kas ietver:
34.1. faktiskās izmaksas, kas saistītas ar jaunas elektrotīkla daļas ierīkošanu attiecīgā pieslēguma
nodrošināšanai (turpmāk – faktiskās izmaksas), kuras nosaka saskaņā ar šo noteikumu 35.–36.punktu;
34.2. attiecināmās izmaksas (proporcionāli pieslēguma atļautajai slodzei) par sistēmas operatora iepriekšējos
gados veiktajiem ieguldījumiem esošajās elektroietaisēs, kas tiek izmantotas pieslēguma nodrošināšanai
(turpmāk – attiecināmās izmaksas), kuras nosaka un piemēro saskaņā ar šo noteikumu 37. un 39.punktu;
34.3. pieslēguma maksas finansēšanas izmaksas (atliktā maksājuma gadījumā), kuras nosaka pieslēguma
maksas atliktā maksājuma piemērošanas periodam, 34.1. un 34.2.apakšpunktā noteiktajām izmaksām
piemērojot pieslēguma līguma slēgšanas brīdī sistēmas operatora spēkā esošā sistēmas pakalpojumu tarifa
aprēķinā piemēroto Sabiedrisko pakalpojumu regulēšanas komisijas (turpmāk – Regulators) noteikto kapitāla
atdeves likmi.
35. Faktiskās izmaksas, izņemot šo noteikumu 36.punktā minēto pieslēgumu, aprēķina atkarībā no pieprasītā
pieslēguma atļautās slodzes un sprieguma par elektrotīkla daļu, kuru ierīko no sistēmas operatora elektroietaišu
piederības robežas līdz tuvākajai tehniski iespējamai pieslēguma vietai, proporcionāli pieslēguma atļautajai slodzei, bet
ne tālāk kā (Pielikums):
35.1. 6–20 kilovoltu līnijā pieslēgumam ar spriegumu līdz 400 voltiem un ievadaizsardzības aparāta strāvas
lielumu līdz 100 ampēriem;
35.2. 110 kilovoltu līnijā pieslēgumam ar spriegumu līdz 400 voltiem un ievadaizsardzības aparāta strāvas
lielumu virs 100 ampēriem, pieslēgumam ar spriegumu no 6 kilovoltiem līdz 20 kilovoltiem.
36. Pieslēgumam, kuru ierīko, lai sistēmas lietotāja elektroietaises pieslēgtu tieši pie 110 kilovoltu vai augstāka
sprieguma elektrotīkla, ekonomiski pamatotās izmaksas ietver tikai faktiskās izmaksas, kuras saistītas ar elektrotīkla
daļas ierīkošanu attiecīgā pieslēguma nodrošināšanai un kuras aprēķina neatkarīgi no lietotājam atļautās slodzes.
5
/
10
37. Atkarībā no pieslēguma sprieguma attiecināmās izmaksas sistēmas operators nosaka 
euro
 par ierīkojamā
pieslēguma ievadaizsardzības aparāta nominālās strāvas vienu ampēru:
37.1. piecdesmit procentus no iepriekšējā kalendārajā gadā veiktajiem sistēmas operatora ieguldījumiem
pieslēgumu ierīkošanā dalot ar kopējo jaudu, kas ierīkota par šiem līdzekļiem, ņemot vērā šo noteikumu 39.1.–
39.3.apakšpunktā noteiktās robežas;
37.2. piecdesmit procentus no sistēmas operatora ieguldījumiem konkrētās 110 kilovoltu apakšstacijas un to
barojošās 110 kilovoltu līnijas izbūvē dalot ar apakšstacijā izbūvēto jaudu slodzes pieslēgšanai – šo noteikumu
39.4.apakšpunktā noteiktajam pieslēgumam.
38. Attiecināmās izmaksas, kas aprēķinātas saskaņā ar šo noteikumu 37.1.apakšpunktu, sistēmas operators
katru gadu līdz 1.aprīlim publicē oficiālajā izdevumā "Latvijas Vēstnesis" un savā mājaslapā internetā, un tās stājas
spēkā no 1.maija.
39. Attiecināmās izmaksas ietver pieslēguma maksā atkarībā no pieprasītā pieslēguma atļautās slodzes un
sprieguma par elektrotīkla daļu no elektroietaišu piederības robežas līdz pieslēguma vietai sistēmā (Pielikums):
39.1. 400 voltu sadalne 6–20/0,4 kilovoltu transformatora apakšstacijā pieslēgumam ar spriegumu līdz
400 voltiem un ievadaizsardzības aparāta strāvas lielumu līdz 16 ampēriem;
39.2. 6–20 kilovoltu ievads transformatora apakšstacijā pieslēgumam ar spriegumu līdz 400 voltiem un
ievadaizsardzības aparāta strāvas lielumu virs 16 ampēriem un līdz 40 ampēriem;
39.3. 6–20 kilovoltu līnijā pieslēgumam ar spriegumu līdz 400 voltiem un ievadaizsardzības aparāta strāvas
lielumu virs 40 ampēriem vai pieslēgumam ar spriegumu no 6 kilovoltiem līdz 20 kilovoltiem;
39.4. 110 kilovoltu līnijā pieslēgumam ar spriegumu līdz 400 voltiem un ievadaizsardzības aparāta strāvas
lielumu virs 100 ampēriem un pieslēgumam ar spriegumu no 6 kilovoltiem līdz 20 kilovoltiem, ja sistēmas
operators iepriekšējos 10 gados ierīkojis elektroietaisi, kuru izmanto arī attiecīgā lietotāja elektroapgādei, vai
veicis 110 kilovoltu apakšstacijas atslogošanu, kuru izmanto arī attiecīgā lietotāja elektroapgādei, izbūvējot vai
rekonstruējot citu 110 kilovoltu apakšstaciju.
40. Ja sistēmas lietotājs iesniedz pieteikumu, no kura izriet, ka faktiski nepieciešams ierīkot pieslēgumu vairākiem
sistēmas lietotājiem, vai vairākus pieteikumus par pieslēgumu ierīkošanu vienā būvobjektā, pieteikumā vai pieteikumos
pieprasītā slodze tiek summēta, nosakot pieslēguma maksu.
41. Sistēmas lietotājs saskaņā ar sistēmas operatora rēķinu sedz pieslēguma atjaunošanas vai ierīkošanas
faktiskās izmaksas gadījumos, ja:
41.1. mainoties sistēmas lietotājam, nemainās attiecīgā pieslēguma tehniskie parametri ar nosacījumu, ka
saglabājies pieslēguma nodrošināšanai nepieciešamais elektrotīkls uz attiecīgo pieslēguma vietu un
elektroenerģijas piegādes vai lietošanas pārtraukums šim pieslēgumam nav ilgāks par sešiem mēnešiem.
Komercuzskaites mēraparāta un ievadaizsardzības aparāta neesamība nav uzskatāma par elektrotīkla
neesamību;
41.2. sistēmas lietotājs vienu reizi divpadsmit mēnešu periodā pieprasa atjaunot elektroenerģijas piegādi
iepriekš izbeigtā elektroenerģijas tirdzniecības vai sistēmas pakalpojuma līgumā noteiktās atļautās slodzes
robežās un izpildās visi šādi nosacījumi:
41.2.1. sistēmas lietotājs ir pieprasījis atjaunot elektroenerģijas piegādi ne vēlāk kā deviņu mēnešu laikā no
brīža, kad sistēmas lietotājs izbeidzis elektroenerģijas tirdzniecības vai sistēmas pakalpojuma līgumu
attiecībā uz konkrēto objektu;
41.2.2. ir saglabājies pieslēguma nodrošināšanai nepieciešamais elektrotīkls un attiecīgajā pieslēguma vietā
ir pieejama nepieciešamā pieslēguma jauda;
41.2.3. sistēmas lietotājs divpadsmit mēnešu periodā pirms pieprasītās elektroenerģijas piegādes
atjaunošanas vismaz trīs kalendāros mēnešus ir izmantojis sistēmas pakalpojumus attiecīgajā objektā;
6
/
10
41.3. sistēmas operators iegūst īpašumā tehniskajām prasībām atbilstošus elektrotīklus (piemēram,
dārzkopības sabiedrību, garāžu kooperatīvu u.c.) un šim tīklam pieslēgtajiem sistēmas lietotājiem nemainās
iepriekšējie pieslēguma tehniskie parametri;
41.4. sistēmas operators 0,4 kilovoltu elektrotīklam pieslēdz mikroģeneratoru.
42. Rīgas pilsētas centrālajā daļā, ja ēkas vai zemes īpašnieks nodrošina iespēju uz savas zemes vai ēkā izvietot
sistēmas operatora 6–20/0,4 kilovoltu apakšstaciju vai citas elektroietaises un sagatavo ēkas elektroinstalāciju
pārslēgšanai uz 400/230 voltu trīsfāžu spriegumu, sistēmas operators var par saviem līdzekļiem veikt pieslēguma
pārbūvi no 3x220 voltu sprieguma uz 400/230 voltu trīsfāžu spriegumu esošās atļautās maksimālās slodzes ietvaros.
43. Sistēmas operators pēc citu personu pieteikuma var ierīkot pieslēgumu sistēmas lietotāja, kura objekta
atrašanās vietā nav ierīkots pieslēgums, elektroietaisēm, ja pieslēguma ierīkošanai izmanto strukturālo fondu,
pašvaldību, valsts budžeta vai citus finanšu līdzekļus, izņemot ieņēmumus no elektroenerģijas sistēmas pakalpojumu
tarifiem. Šādā gadījumā šie noteikumi ir piemērojami tiktāl, ciktāl sistēmas lietotājs vai persona, kura finansē
pieslēguma ierīkošanu, un sistēmas operators nav vienojušies citādi.
44. Ierīkojot vienu kopēju pieslēgumu (elektrotīkla daļu) vairāku sadales sistēmas lietotāju vajadzībām (vairākiem
objektiem), pieslēguma maksu sadala starp šiem sistēmas lietotājiem proporcionāli būvprojektā katram sistēmas
lietotājam paredzētajai atļautajai slodzei.
45. Ja, ierīkojot sadales sistēmas operatora, kura sistēmai ir pieslēgti vairāk par simts tūkstošiem lietotāju,
licences darbības zonā šo noteikumu 44.punktā minēto kopējo elektrotīkla daļu (pieslēgumu), kāds no sistēmas
lietotājiem atsakās no pieslēguma ierīkošanas savam objektam, pieslēguma ierīkošanas faktiskās izmaksas šādam
objektam sedz sistēmas operators. Šādā gadījumā objektu, kura lietotājs atteicies no pieslēguma ierīkošanas,
sistēmas operators pieslēdz sistēmai, kad saņemts jauns pieteikums šā objekta pieslēgumam un noslēgts
pieslēguma līgums, kur pieslēguma maksā proporcionāli jaunā lietotāja pieprasītajai slodzei iekļauj arī sistēmas
operatora segtās pieslēguma ierīkošanas faktiskās izmaksas pieslēguma ierīkošanas brīdī, no kurām atskaitītas uz šo
pieslēgumu attiecinātās kapitālizmaksas, kas ietvertas elektroenerģijas sadales tarifā
.
46. Ja, ierīkojot jaunu pieslēgumu, pie izbūvējamās elektrotīkla daļas nepieciešams pieslēgt arī esošo sistēmas
lietotāju elektroietaises, sistēmas operators sedz esošo sistēmas lietotāju pieslēguma maksas daļu proporcionāli šo
sistēmas lietotāju atļautajai slodzei.
47. Ja, izvērtējot pieslēguma ierīkošanu, sistēmas operators konstatē, ka ekonomiski pamatoti ir ierīkot
elektroietaisi ar papildu jaudu, kura pārsniedz sistēmas lietotāja pieprasīto atļauto slodzi, sistēmas operators sedz
visus ar papildu jaudas ierīkošanu saistītos izdevumus.
48. Ja sistēmas lietotājs pieprasa esošā pieslēguma atļautās slodzes palielināšanu, tajā skaitā pieslēguma
pārveidošanu no vienfāzes uz trīsfāžu iekārtu, pieslēguma maksu aprēķina kā par jaunu pieslēgumu, attiecināmās
izmaksas piemērojot tikai par papildu pieprasīto slodzi, ņemot vērā kopējo atļauto slodzi attiecīgajam pieslēgumam un
šo noteikumu 39.punktā noteiktās robežas.
49. Ja sistēmas lietotājs, kurš iepriekš pieprasījis uz laiku samazināt pieslēguma atļauto slodzi, nemainot
pieslēguma tehniskos parametrus, pieprasa sistēmas operatoram atjaunot elektroenerģijas tirdzniecības līgumā vai
sistēmas pakalpojumu līgumā pirms slodzes samazināšanas noteikto atļauto slodzi, sistēmas operators sedz visas
pieslēguma atļautās slodzes atjaunošanas izmaksas, ja izpildās visi šādi nosacījumi:
49.1. sistēmas lietotājs pieprasījis atjaunot pieslēguma atļauto slodzi vienu reizi divpadsmit mēnešu periodā ne
vēlāk kā deviņu mēnešu laikā no pieslēguma atļautās slodzes samazināšanas brīža;
49.2. pieslēguma spriegums ir 0,4 kilovolti un summārā atļautā ievadaizsardzības aparāta nominālā strāva nav
mazāka par 100 ampēriem vai 6–20 kilovolti;
49.3. sistēmas lietotāja pieprasītais pieslēguma atļautās slodzes samazinājums nav mazāks par 50% no
elektroenerģijas tirdzniecības līgumā vai sistēmas pakalpojumu līgumā noteiktās pieslēguma atļautās slodzes;
7
/
10
49.4. sistēmas lietotājs vismaz vienu kalendāro mēnesi divpadsmit mēnešu periodā pirms pieslēguma atļautās
slodzes samazināšanas izmantojis vismaz 7% no elektroenerģijas tirdzniecības līgumā vai sistēmas
pakalpojumu līgumā noteiktās pieslēguma atļautās slodzes.
50. Ja sadales sistēmas lietotājs pieprasa esošā pieslēguma atļautās slodzes samazināšanu, nemainot
pieslēguma spriegumu, tad sadales sistēmas operators sedz visas ar pieslēguma atļautās slodzes samazināšanu
saistītās faktiskās izmaksas.
51. Ja sistēmas operators, pamatojoties uz komercuzskaites mēraparāta ikstundas rādījumiem, konstatē, ka laikā,
kad pēc sistēmas lietotāja pieprasījuma samazināta pieslēguma atļautā slodze (
49.punkts
), pieslēguma faktiskā
slodze pārsniedz sistēmas lietotāja pieprasīto samazināto pieslēguma atļauto slodzi, sistēmas operators ar nākamo
kalendāro mēnesi atjauno elektroenerģijas tirdzniecības līgumā vai sistēmas pakalpojumu līgumā noteikto pieslēguma
atļauto slodzi.
52. Pagaidu pieslēgumu īslaicīgai sistēmas lietotāja elektroietaises pieslēgšanai sistēmai ierīko uz laiku līdz trīs
mēnešiem, ja sistēmas operators un sistēmas lietotājs nevienojas citādi. Pagaidu pieslēgumu būvlaukumam ierīko uz
laiku līdz 24 mēnešiem, ja sistēmas operators un sistēmas lietotājs nevienojas citādi. Pieslēguma maksu pagaidu
pieslēgumam nosaka atbilstoši faktiskajām attiecīgā pagaidu pieslēguma ierīkošanas izmaksām.
53. Par katru kalendāro gadu sistēmas operators iesniedz informāciju Regulatoram par ierīkoto pieslēgumu pilnām
izmaksām un saņemto pieslēgumu maksu par katru no sadales sistēmas sprieguma pakāpēm.
54. Informāciju par pieslēguma ierīkošanas vidējām faktiskajām izmaksām iepriekšējā kalendārajā gadā sistēmas
operators katru gadu līdz 1.aprīlim publicē oficiālajā izdevumā "Latvijas Vēstnesis" un savā mājaslapā internetā.
Sistēmas operatora publicētajām vidējām faktiskajām izmaksām ir informatīvs raksturs.
V. Izmaksu sadalījums pieslēguma maksas noteikšanai un pieslēguma maksas
samaksas kārtība
55. Par pieslēgumu, kura spriegums nepārsniedz 400 voltus un ievadaizsardzības aparāta nominālā strāva
nepārsniedz Ministru kabineta noteikto lielumu:
55.1. ja pieslēgumu ierīko pie sistēmas operatora, kura sadales tīkliem ir pieslēgti vairāk par simts tūkstošiem
lietotāju, elektrotīkla, galalietotājs maksā 50% un sistēmas operators maksā 50% no pieslēguma maksas;
55.2. ja pieslēgumu ierīko pie sistēmas operatora, kura sadales tīkliem pieslēgti mazāk par simts tūkstošiem
lietotāju, elektrotīkla, galalietotājs maksā 60%, bet sistēmas operators maksā 40% no pieslēguma maksas.
56. Pieslēguma maksas daļu, kuru saskaņā ar šo noteikumu 55.punktu nemaksā sistēmas lietotājs, sistēmas
operators iekļauj elektroenerģijas sadales sistēmas pakalpojumu tarifu veidojošajās izmaksās.
57. Pieslēguma maksu par šo noteikumu 36.punktā minētā pieslēguma ierīkošanu pilnībā (100%) maksā sistēmas
lietotājs.
58. Ja pieslēguma līgumā nav noteikts citādi, pieslēguma ierīkošanu saskaņā ar pieslēguma līgumu sistēmas
operators nodrošina ar nosacījumu, ka sistēmas lietotājs ir pilnā apmērā samaksājis pieslēguma līgumā noteikto
pieslēguma maksu.
59. Sistēmas operators, kura sadales tīkliem pieslēgti vairāk par simts tūkstošiem lietotāju, un sistēmas lietotājs
var vienoties par pieslēguma maksas samaksu ar atlikto maksājumu, ievērojot šādus nosacījumus:
59.1. pieslēguma spriegums ir 0,4 kilovolti un summārā atļautā ievadaizsardzības aparāta nominālā strāva ir 
8
/
10
Sabiedrisko pakalpojumu regulēšanas komisijas
padomes priekšsēdētājs 
R.Irklis
lielāka par 100 ampēriem vai 6–20 kilovolti;
59.2. atliktā maksājuma termiņš nepārsniedz piecus gadus no brīža, kad noslēgts sistēmas pakalpojuma
līgums;
59.3. sistēmas lietotājs ir nodrošinājis sistēmas operatora pieprasītās finanšu garantijas pieslēguma maksas
samaksai;
59.4. atliktā maksājuma finansēšanas un samaksas nosacījumi tiek iekļauti pieslēguma līgumā un stājas spēkā
no pieslēguma līguma noslēgšanas dienas.
60. Sistēmas operators, kura sadales tīkliem pieslēgti vairāk par simts tūkstošiem lietotāju, izstrādā un savā
mājaslapā internetā publicē nosacījumus par nepieciešamajām garantijām atliktā maksājuma piemērošanai,
pieslēguma maksas finansēšanas izmaksu aprēķina kārtību un citus nosacījumus, kas piemērojami, ja pieslēguma
maksas samaksa notiek ar atlikto maksājumu.
VI. Noslēguma jautājumi
61. Pieslēgumus, par kuru ierīkošanu pieslēguma līgumi līdz šo noteikumu spēkā stāšanās dienai noslēgti saskaņā
ar Sabiedrisko pakalpojumu regulēšanas komisijas 2016.gada 17.marta lēmumu Nr.1/6 "Sistēmas pieslēguma
noteikumi elektroenerģijas sistēmas dalībniekiem", ierīko, ievērojot noslēgtajos pieslēguma līgumos ietvertos
nosacījumus.
62.
 
Ja sistēmas lietotājs elektroenerģijas tirdzniecības vai sistēmas pakalpojuma līgumu izbeidzis periodā no
2017.gada 1.augusta līdz šo noteikumu spēkā stāšanās dienai vai minētajā periodā pieprasījis samazināt pieslēguma
atļauto slodzi, šo noteikumu 41.2.apakšpunktā un 49.punktā noteiktos termiņus skaita no šo noteikumu spēkā
stāšanās dienas.
63. Atzīt par spēku zaudējušu Sabiedrisko pakalpojumu regulēšanas komisijas 2016.gada 17.marta lēmumu Nr.1/6
"Sistēmas pieslēguma noteikumi elektroenerģijas sistēmas dalībniekiem" (Latvijas Vēstnesis, 2016, 58.nr.).
64. Noteikumi stājas spēkā nākamajā dienā pēc to publicēšanas oficiālajā izdevumā "Latvijas Vēstnesis".
Pielikums
Sabiedrisko pakalpojumu regulēšanas komisijas
2018.gada 27.marta lēmumam Nr.1/7
9
/
10
© Oficiālais izdevējs "Latvijas Vēstnesis"
Sabiedrisko pakalpojumu regulēšanas komisijas
padomes priekšsēdētājs 
R.Irklis
10
/
10